tomron87/hebrew-wikipedia-sentences-corpus huggingface dataset:
בשנת 2022 כיכב בסדרת האימה והמסתורין "ארכיון 81" בדמותו של מארק היגינס, מנחה פודקאסט הפאונד פוטג' העל-טבעי "אותות מסתוריים".
שנה סרט תפקיד הערות 2006 Thursday גריי מלקולם 2010 Afghan Hound טום 2015 סטוקר מייקל How He Fell in Love טרוויסLoservilleקייסי האריס2018סטפ סיסטרסדיין2020בוסרהרווארדמכירה אחרונהאנדי2021טוב על הניירבראט
מתיו "מאט" ראיין הוא שחקן פוטבול אמריקאי בעמדת הקוורטרבק ששיחק בליגת ה-NFL.
נבחר בבחירה השלישית סיבוב הראשון בדראפט ה-NFL על ידי אטלנטה פלקונס בשנת 2008 מבוסטון קולג'.
ראיין נולד בעיירה בפנסילבניה אחד מארבעה ילדים של ברניס ומייקל ראיין.
למד בתיכון בפילדלפיה בו הצטיין בנבחרת הפוטבול והיה חבר גם בקבוצת הכדורסל ובקבוצת הבייסבול של בית הספר.
ראיין למד ושיחק פוטבול בבוסטון קולג'.
בשנתו הראשונה לא שיחק באופן פעיל בקבוצה על מנת לשמור לו ארבע עונות של זכאות ב-NCAA.
במהלך שנותיו בבוסטון קולג' השיג 9,313 יארד ו-56 טאצ'דאונים במסירה.
הוא הוביל את הקבוצה למאזן 11–3 בעונתו האחרונה, שהסתיימה בניצחון בסיטרוס בול על אוניברסיטת המדינה של מישיגן.
הוא זכה ב"פרס זרוע הזהב של ג'וני יונייטיס", ב"פרס מאנינג" לקוורטרבק המצטיין של העונה בליגת המכללות ובפרס שחקן השנה בליגת ה-ACC.
בדראפט ה-NFL של שנת 2008 נבחר ראיין במקום השלישי בסיבוב הראשון על ידי אטלנטה פלקונס וחתם על חוזה לשש עונות בסך של 72 מיליון דולר.
בעונתו הראשונה פתח בכל 16 משחקי הקבוצה והוליך אותה לפלייאוף במאזן של 11–5. הוא השיג במהלך העונה 3,440 יארד במסירה, 17 טאצ'דאונים (16 במסירה ואחד בריצה) ו-11 חטיפות.
בתום העונה נבחר לרוקי ההתקפה של השנה מטעם סוכנות איי.פי.
בפלייאוף הפסידה אטלנטה 24–30 לאריזונה קרדינלס.
בעונת 2009 סיימה הקבוצה במאזן 9–7 ולא העפילה לפלייאוף.
בעונת 2010 הוביל ראיין את אטלנטה למאזן 13–3, הטוב ב-NFC, הוא רשם שיאי קריירה עם 3,705 יארד ו-28 טאצ'דאונים במסירה ונבחר לראשונה לפרו בול.
בפלייאוף הפסידה אטלנטה לגרין ביי פאקרס 21–48. ב-2011 רשם שוב שיאי קריירה עם 4,177 יארד ו-29 טאצ'דאונים, אך הקבוצה שסיימה את העונה במאזן 10–6 הודחה שוב במשחקה הראשון בפלייאוף.
בעונת 2012 הוביל ראיין את אטלנטה למאזן 13–3, עם שיאי קריירה של 4,719 יארד ו-32 טאצ'דאונים.
הוא הוליך את הליגה בשיעור השלמת המסירות, 68.6%.
בפלייאוף ניצח לראשונה משחק כשאטלנטה גברה על סיאטל סיהוקס 30–28, במשחק בו מסר ל-3 טאצ'דאונים, 2 חטיפות ו-250 יארד.
בגמר ה-NFC הפסידה אטלנטה לסן פרנסיסקו 49' 24–28, למרות משחק טוב של ראיין בו מסר ל-3 טאצ'דאונים ו-396 יארד ונחטף פעם אחת.
לפני עונת 2013 חתם על חוזה חדש בסך של כ-104 מיליון דולר לחמש שנים.
העונה הייתה מאכזבת כשהקבוצה סיימה עם ארבעה ניצחונות לעומת 12 הפסדים.
גם בשתי העונות הבאות לא הצליחה הקבוצה להשיג מאזן חיובי ולהעפיל לפלייאוף.
בעונת 2016 זכתה אטלנטה בראשות הבית עם מאזן של 11–5, ראיין סיים עם שיאים אישים של 4,941 יארד ו-38 טאצ'דאונים במסירה ורק 7 אינטרספשנים.
הוא נבחר ל-MVP של ה-NFL ולשחקן ההתקפה של העונה, נבחר בפעם הרביעית לפרו בול ובפעם הראשונה לאול-פרו (נבחרת העונה).
בפלייאוף הוביל ראיין את הפלקונס לסופרבול בפעם השנייה בתולדות הקבוצה.
בסופרבול LI מסר ל-284 יארד ושני טאצ'דאונים, אך איבד כדור מכריע ברבע האחרון אטלנטה הפסידה בהארכה לניו אינגלנד פטריוטס 28–34.
בעונת 2017 חלה ירידה בביצועיו של ראיין והוא סיים אותה עם 4,095 יארד, 20 טאצ'דאונים ו-12 אינטרספשנים.
בפלייאוף הודחה אטלנטה בסיבוב השני על ידי פילדלפיה איגלס.
לקראת עונת 2018 חתם על חוזה חדש לחמש שנים בשווי של 150 מיליון דולר, שהיה ליקר ביותר ב-NFL לאותה עת.
את העונה סיים עם 4,924 יארד ו-35 טאצ'דאונים במסירה ו-7 אינטרספשנים, כמו כן הוסיף עוד 3 טאצ'דאונים בריצה.
הקבוצה סיימה במאזן 7–9 ולא העפילה לפלייאוף.
במרץ 2022 הועבר בטרייד לאינדיאנפוליס קולטס.
לאחר עונה זו פרש ממשחק.
בינואר 2026 מונה לנשיא אטלנטה פלקונס.
מאזן ניצחונות: 124 ניצחונות לעומת 109 הפסדים (53%)
יחס מסירות לטאצ'דאון מול חטיפות: 381 טאצ'דאונים לעומת 183 חטיפות (מדורג עשירי בכל הזמנים במספר הטאצ'דאונים במסירה)
סך הכול יארדים במסירה: 62,792 (מדורג תשיעי בכל הזמנים)
מאזן ניצחונות: 4 ניצחונות לעומת 6 הפסדים
יחס מסירות לטאצ'דאון מול חטיפות: 20 טאצ'דאונים לעומת 7 חטיפות
סך הכול יארדים במסירה: 2,672
ראיין נשוי לשרה אותה הכיר בזמן לימודיהם בבוסטון קולג'.
מת'יו ג'ורג' "מאט" ריבס (; נולד ב-9 במאי 1967) הוא תסריטאי, מפיק ובמאי אמריקאי.
ריבס החל את הקריירה שלו כתסריטאי וכתב את התסריט לסרטי אימה שונים.
הוא ביים והפיק סדרות טלוויזיה שונות.
סרט הביכורים הראשון שלו כבמאי היה סרט הדרמה "על חברים ולוויה אחת" משנת 1996, אם כי עיקר פרסומו בא לו מבימוי סרט האימה "קלוברפילד" שהופק בשיתוף פעולה עם ג'יי ג'יי אברהמס.
לאחר מכן ביים את סרט האימה "תן לי להיכנס" בכיכובם של קלואי גרייס מורץ וקודי סמית'-מקפי משנת 2010.
בשנת 2014 ביים את "כוכב הקופים: השחר" שזכה להצלחה רבה ולאחריו ביים גם את סרט ההמשך "כוכב הקופים: המלחמה" משנת 2017.
ריבס נשקל כאופציה לביים את הסרט וההצעה הוגשה לו רשמית בפברואר 2017. ב-2019 נודע שאפלק לא ישתף פעולה עם הפקת הסרט וריבס ליהק את רוברט פטינסון במקומו לתפקיד באטמן.
הסרט באטמן יצא לאקרנים בשנת 2022.
ריבס נשוי למלינדה וונג, אנימטורית לשעבר, ולהם יש בן.
מת'יו ויליאם "מאט" סורום (נולד ב- 19 בנובמבר 1960) הוא מתופף אמריקאי.
התפרסם בעיקר כמתופף של להקת ההארד רוק Guns N' Roses, בין השנים 1997–1990, איתה הקליט
בנוסף, היה חבר ב"סופרגרופ" ולווט ריבולבר לצד חברי להקת Guns N' Roses לשעבר (דאז), סלאש ודאף מק'אגן.
בעבר, ניגן סורום בלהקות The Cult ו- Y Kant Tori Read.
לאחר שהשתתף באלבום של להקת הסינת'פופ Y Kant Tori Read, הצטרף סורום ל- The Cult לסיבוב הופעות למען קידום אלבומם הרביעי.
במהלכו נחשף לחבר להקת Guns N' Roses - סלאש, וכך הצטרף ללהקה בשנת 1990 והחליף את המתופף דאז, סטיבן אדלר.
בזמן היותו בלהקת Guns N' Roses, השתתף סורום בפרויקטים צדדים, ביניהם - Slash's Snakepit ו- Neurotic Outsiders.
בשנת 2012, נכנס סורום אל "היכל התהילה של הרוק אנד רול" כחבר בלהקת גאנז אנד רוזס.
סורום נולד בשם מת'יו ויליאם סורום ב-19 בנובמבר 1960 באזור לא מוכרז במחוז אורנג' אשר בקליפורניה (מאוחר יותר הפך לעיר מישן וייחו).
הוא החל לתופף לאחר שצפה ברינגו סטאר מופיע עם הביטלס בתוכנית "המופע של אד סאליבן" בשנת 1964. מאוחר יותר הושפע ממתופפים שונים נוספים, ביניהם איאן פייס מלהקת דיפ פרפל ורוג'ר טיילור מלהקת קווין.
בשנותיו הראשונות בתיכון, סורום היווה חלק בתזמורת הצועדת של מישן וייחו, כמתופף.
בשנת 1975, התחיל בקריירה בעירו כמוזיקאי מקומי.
הוא הקים את להקתו הראשונה, "Prophecy", אשר קיימה הופעות רבות בתיכונים - כל הדרך להוליווד, שם בשנת 1977 החלה לנגן במועדונים.
מאוחר יותר עזב סורום את להקתו והופיע עם להקות שונות בהוליווד, בברים ובמועדונים.
בשנת 1988, הצטרף סורום ללהקת Y Kant Tori Read (בהובלת הסולנית, טורי איימוס) והקליט עמה אלבום בכורה (שמו של האלבום, כשם הלהקה).
בשנת 1989, חבר סורום לסיבוב הופעותיה של להקת The Cult, למען קידום אלבומם הרביעי, Sonic Temple.
בשנת 1989, צפה גיטריסט להקת גאנז אנד רוזס, סלאש, בסורום בסיבוב ההופעות של להקתו.
לא עבר זמן רב וסורום הצטרף ללהקה בשנת 1990, כמחליף של המתופף דאז - סטיבן אדלר.
עם להקת גאנז אנד רוזס, הקליט סורום מספר אלבומים: Use Your Illusion I, Use Your Illusion II (לא כולל השיר "Civil War", אשר הוקלט עם סטיבן אדלר), , בנוסף לקאבר ל- "Sympathy for the Devil" של להקת הרולינג סטונז וחלק גדול מהאלבום החי "Live Era '87–'93".
סורום השתתף בסיבוב ההופעות של הלהקה בין השנים 1993–1991, אשר נשא את שם האלבום - Use Your Illusion ותופף ב-194 הופעות, לקהל של 7 מיליון מעריצים בסה"כ.
בשנת 1995, הקים סורום, עם סלאש וגילבי קלארק (מחליפו של הגיטריסט איזי סטראדלין בסיבוב הופעותיהם ב-1991), את הפרויקט הצדדי "Slash's Snakepit" וניגן באלבום הבכורה של הלהקה - It's Five O'Clock Somewhere.
באותה שנה, הקים סורום את להקת Neurotic Outsiders, לציד חברו ללהקת Guns N' Roses, הבאסיסט דאף מק'אגן ובשנת 1996 הוציאו את האלבום היחיד ללהקה, Neurotic Outsiders.
ג'ון טיילור (מ- "דוראן דוראן") וסטיב ג'ונס (מ- "סקס פיסטולס") השתתפו גם הם באלבום.בשנת 1997, פוטר סורום מ-Guns N' Roses על ידי סולן הלהקה אקסל רוז, לאחר ויכוח ביניהם בנושא השארת הגיטריסט פול טוביאס בלהקה.
בשנת 2001, חזר ללהקת The Cult והשתתף באלבומם, "Beyond Good And Evil".
באפריל 2006, חידש סורום את יחסיו עם אקסל רוז, כ-9 שנים לאחר שעזב את להקת גאנז אנד רוזס.
בשנת 1999, התאחד סורום עם סלאש ודאף מק'אגן לקידום סרט עצמאי בשם "Soundman".
כאשר הבינו שהכימיה ביניהם נשארה, החליטו חברי גאנז אנד רוזס לשעבר להקים להקה חדשה, סופרגרופ, בשם ולווט ריבולבר (יחד עם סולן להקת סטון טמפל פיילוטס, סקוט ווילנד).
ב-2004 הוציאו את אלבום הבכורה, "Contraband" ובדצמבר 2005 פתחו בסיבוב הופעות בינלאומי.
לאחר שלקחו פסק זמן מהלהקה בשנת 2006, חזרו בדצמבר באותה שנה להקליט את אלבומם השני, "Libertad", אשר יצא לאור ביולי 2007. סורום הופיע עם הלהקה עד אשר ווילנד פרש ממנה, באפריל 2008.
בראיון בשנת 2014, הצהיר סורום כי הוא צמחוני.
מתיו הנסן מיד הוא עורך דין, איש עסקים ופוליטיקאי אמריקאי, איש המפלגה הרפובליקנית, שכיהן כמושל ויומינג ה-32 בשנים 2011–2019. לפני כן, בשנים 2001–2007, הוא כיהן כתובע הפדרלי של המחוז השיפוטי של ויומינג.
מאט מיד, נולד בג'קסון, ויומינג, כבנם של פיטר ברדפורד מיד, ומרי אליזבת הנסן מיד.
סבו מצד אימו, קליפורד הנסן, היה גם הוא מושל ויומינג.
ב-1984 הוא סיים תואר בוגר אוניברסיטה בתקשורת באוניברסיטת טריניטי בסן אנטוניו, טקסס, שם הוא היה חבר באחוות הנמר הבנגלי (Bengal Lancer fraternity) בין שאר עיסוקיו.
הוא קיבל תואר במשפטים באוניברסיטת ויומינג.
לאחר מכן הוא שימש כתובע מחוזי ופדרלי ועסק בעריכת דין במגזר הפרטי.
ב-2001 מונה מיד על ידי הנשיא ג'ורג' ווקר בוש כתובע הפדרלי של המחוז השיפוטי של ויומינג.
בתפקיד זה הוא שימש עד יוני 2007, כאשר הוא התפטר כדי להתמודד על המושב בסנאט של ארצות הברית שהתפנה בעקבות מותו של הרפובליקני קרייג תומאס.
על פי חוקי מדינת ויומינג, בחרה המפלגה הרפובליקנית שלושה מועמדים, שמתוכם היה על מושל המדינה הדמוקרטי, דייב פרוידנטל, לבחור את הסנאטור המחליף.
בסבב ההצבעה השלישי, הוציאה הוועדה המרכזית של הרפובליקנים במדינה את מיד מרשימת המועמדים ברוב של 14 קולות.
פרוידנטל בחר בסופו של דבר בחבר הסנאט המדינתי ג'ון באראסו, כשהאחרים שהיו ברשימה היו גזברית המדינה לשעבר סינתיה לומיס ויושב ראש המפלגה לשעבר במדינה טום סנסונטי, שהיה עוזרו של תומאס.
ב-2010 ניצח מיד בבחירות המקדימות של הרפובליקנים למשרת מושל ויומינג, כאשר זכה ב-30,272 קולות והביס את מבקרת המדינה ריטה מאייר, שקיבלה 29,558 קולות, זאת על אף התמיכה שהיא קיבלה ממושלת אלסקה שלעבר שרה פיילין.
למקום השלישי הגיע רון מיצ'לי שקיבל 27,592 קולות, ולמקום הרביעי, יושב ראש בית הנבחרים המדינתי קולין מ.
כשפרוידנטל לא התמודד על תקופת כהונה שלישית בשל הגבלת כהונה, היה מיד מועמד מועדף בבחירות הכלליות, שכן ויומינג היא מדינה בה התמיכה ברפובליקנים רחבה.
מסע הבחירות של מיד הדגיש את תמיכתו בזכות לשאת נשק.
הוא התנגד לנישואים של זוגות מאותו המין ולהפלות מלאכותיות, אך הוא ציין כי צריכים להיות יוצאים מן הכלל שיאפשרו הפלות כאשר בריאות או חיי האם בסכנה ובמקרים של אונס וגילוי עריות.
ב-2 בנובמבר הביס מיד בקלות את לסלי פיטרסון, לשעבר יושבת ראש המפלגה הדמוקרטית בויומינג, כאשר זכה ב-65 אחוזים מהקולות, מול 23 האחוזים שקיבלה פיטרסון.
בסוף ינואר 2013, הודיעה המפקחת על החינוך הציבורי של ויומינג, הרפובליקנית סינדי היל, על כוונתה להתמודד בבחירות למשרת המושל ב-2014. כמועמדת מועדפת של תנועת מסיבת התה, התמודדה היל בבחירות המקדימות של הרפובליקנים ב-19 באוגוסט 2014 מול מיד.
מוקדם יותר, בחודש ינואר, חתם מיד על חקיקה שצמצמה משמעותית את תחומי האחריות של תפקידה של היל, והפך אותו לטקסי.
בבחירות המקדימות ניצח מיד בקלות, כאשר זכה ב-53,626 קולות בהשוואה ל-31,940 הקולות של דר' טיילור היינס ו-12,443 הקולות של היל.
בבחירות הכלליות ב-4 בנובמבר הביס מיד בקלות את פיט גוסאר, לשעבר יושב ראש המפלגה הדמוקרטית בוויומינג ואחיו של חבר בית הנבחרים מאריזונה, פול גוסאר.
באותה מערכת בחירות, ניצחה הרפובליקנית ג'יליאן באלו, בגיבויו של מיד, בבחירות למשרת המפקחת על החינוך והחליפה את היל.
ב-26 באוקטובר 2012 מינה מיד את מארק גורדון כגזבר המדינה במקומו של ג'וזף ב.
ב-17 בפברואר 2015 הטיל מיד וטו על חקיקה שנועדה למנוע מהמדינה אפשרות של החרמה תמידית של רכוש פרטי באמצעות חילוט אזרחי עד לאחר הרשעה בעבירה.
החקיקה זכתה לתמיכה רחבה ועברה בבית המחוקקים המדינתי, כשהרוב שהושג עבורה הגיע לשני שלישים בשני בתי המחוקקים.
הניסיון לעקוף את הווטו כשל.
למיד יש אח גדול, ברדפורד סקוט "ברד" מיד, עורך דין מג'קסון, ואחות גדולה, מאפי מיד-פרו מסולט לייק סיטי, שכתבה את הספר "וידויים של אם רשלנית" (Confessions of a Slacker Mom).
אימו של מיד, מרי , הייתה מועמדת למשרת מושל ויומינג מטעם הרפובליקנים ב-1990. היא נחשבה רוכבת סוסים מומחית.
היא נהרגה ב-1996, ביום הולדתה ה-61, בתאונת נפילה מסוס כאשר עבדה בגידול בקר בפארק הלאומי גרנד טיטון.
ב-2003 העמידו מיד, אחיו, ואחותו את החווה המשפחתית שבפארק למכירה.
המחיר שבו נמכרה החווה עמד על 110 מיליון דולר.
דודתו של מיד מצד אביו, אנדראה מיד לורנס , הייתה ספורטאית סקי אלפיני, שהתחרתה בשלושה ממשחקי החורף האולימפיים, וזכתה בשתי מדליות זהב.
מיד נשוי לקרול ולשניים שני ילדים.
מת'יו פרדריק רידל הידוע יותר בשם הבמה שלו, מאט רידל הוא מתאבק אמריקאי, המופיע בארגון ההיאבקות WWE, בתוכנית הדגל Raw.
כמו כן, רידל הוא לוחם MMA לשעבר בין השנים 2008 ל-2014. הוא התפרסם בעיקר בעקבות העונה השביעית של התוכנית הלוחם האולטימטיבי של הארגון UFC.
בארגון זה, רידל רשם רצף של ארבעה ניצחונות, אך בפברואר 2013 הוא פוטר בשל בדיקות מריחואנה, שהממצאים שלה היו חיוביים.
בשנת 2014, רידל החל לעשות את ההסבה לענף ההיאבקות, ולאחר מכן ערך את קרב הבכורה שלו בפברואר 2015. בשנת 2016, מגזין ההיאבקות Wrestling Observer Newsletter העניק לרידל את פרסי "טירון השנה" ו"המתאבק המשתפר" של אותה השנה.
רידל הוא אלוף הזוגות לשעבר של הארגון PWG ביחד עם ג'ף קוב (שנודעו בשם: The Chozen Bros).
בנוסף לכך, הוא פעם אחת אלוף Evolve, פעם אחת אלוף ה-WWN ופעמיים אלוף Progress Atlas, ואף זכה בתואר אליפות ארצות הברית של ארגון ה-WWE.
רידל נולד באלנטאון, פנסילבניה, אך עבר לאחר מכן לסרטוגה ספרינגס, ניו יורק, שם היה אלוף הארץ בשנת 2004. במהלך התקופה שלו בתיכון בניו יורק, רידל ניצח את אלוף ה-UFC בעתיד, ג'ון ג'ונס.
מאוחר יותר, רידל עבר לאוניברסיטת פנסילבניה, שם הוא היה חבר בקבוצת ההיאבקות במשך שנתיים ואף זכה תחתיה במספר אליפויות.
לאחר שהמאמן שלו פוטר, רידל איבד את מלגת ההיאבקות שלו, ולכן עשה את ההסבה לקריירת ה-MMA.
ב-29 באוקטובר 2014, דווח שרידל החל להתאמן בענף ההיאבקות המקצועית.
רידל ערך את קרב הבכורה שלו ב-7 בפברואר 2015 בארגון Monster Factory.
כבר בחודש יולי הוא זכה באליפות במשקל כבד של הארגון.
ב-15 בספטמבר, נודע שרידל חתם על חוזה עם הארגון World Wrestling Network כדי לעבוד באירועי Evolve בחודש אוקטובר.
רידל אישר שבמהלך זמן זה הוא השתתף במבחן קבלה של ה-WWE.
ב-8 באפריל 2016, רידל חתם על חוזה עם Evolve, המשמש כארגון הבת של WWN.
ב-3 בספטמבר, רידל ערך את הופעת הבכורה שלו בארגון PWG, כשנכנס לטורניר "הקרב של לוס אנג'לס" לשנת 2016. בטורניר זה הוא הודח כבר בסיבוב הראשון על ידי קייל אוריילי.
חודש לאחר מכן, הוא התחרה נגד קודי רודס והפסיד לו במסגרת אירוע של הארגון House of Glory.
ב-15 בינואר 2017, רידל ניצח את רמפייג' בראון כדי לזכות באליפות Progress Atlas.
ב-21 בינואר, רידל ערך את קרב הבכורה שלו בארגון Revolution Pro Wrestling, כשאיתגר ללא הצלחה את קאטשיורי שיבאטה לקרב על אליפות בריטניה במשקל כבד.
ב-11 בפברואר במסגרת מופע של ארגון האקסטרים CZW, רידל התחרה נגד דייוויד סטאר בקרב אלוף נגד אלוף, שבו רידל הגן על תואר אליפות Progress Atlas וסטאר הגן על תואר אליפות שאטגאן של wXw.
הקרב הסתיים בפסילה כפולה, כך שאף אליפות לא החליפה ידיים.
ב-1 באפריל, רידל ניצח חמישה מתאבקים אחרים והפך לאלוף הראשון של ה-WWN.
ב-20 באוגוסט, רידל וג'ף קוב (שנודעו בשם: The Chozen Bros) ניצחו את הלוצ'ה בראדרס (ריי פיניקס ופנטה אל זרו) וזכו באליפות הזוגות העולמית של PWG.
הם שמרו על חגורות האליפות ב-20 באפריל 2018, אך הפסידו אותם לרסקאלז (זאכרי וונץ ודזמונד אקסבייר).
ב-5 באפריל 2018, רידל ניצח את זאק סברה ג'וניור וזכה באליפות Evolve.
ב-4 באוגוסט, הוא הפסיד את התואר לשיין סטריקלנד.
ב-31 ביולי 2018, נודע שרידל חתם על חוזה בארגון ה-WWE.
ב-18 באוגוסט, רידל נצפה בקהל במסגרת האירוע NXT TakeOver: Brooklyn 4, וצוות השידור דיווח באופן רשמי שהוא ההחתמה החדשה של הארגון.
קרב הבכורה של רידל ב-NXT היה ב-31 באוקטובר שבו הוא ניצח את לוק מנזיס.
ב-17 בנובמבר 2018 במהלך המופע המקדים לאירוע NXT TakeOver: WarGames II, המתאבק קסיוס אונו קטע את רידל בזמן הראיון שלו.
כשהאירוע עצמו החל, רידל איתגר את אונו לקרב.
אונו נענה לאתגר והפסיד כעבור שש שניות בלבד לאחר ברך גבוהה מרידל.
ניצחון זה של רידל הפך לקרב המהיר ביותר בתולדות NXT.
ב-2 בינואר 2019, רידל גבר על אונו פעם נוספת, כשלאחר הקרב אונו הושיט את ידו לעבר רידל ובזמן שהאחרון השיב ללחיצה זו, אונו הגיב ותקף את רידל.
באירוע NXT TakeOver: Phoenix, שנערך ב-26 בינואר 2019, רידל גבר פעם נוספת על קסיוס אונו.
ב-6 בפברואר, רידל גבר על נציג 205 לייב, דרו גולאק, כתוצאה מהכנעה.
ב-27 במרץ, רידל ניצח את קונה ריבס.
באירוע NXT TakeOver: New York, שנערך ב-5 באפריל, רידל כשל בניסיונו לזכות באליפות צפון אמריקה של NXT לאחר שהפסיד לולווטין דרים.
ב-8 במאי, רידל ניצח את אדם קול כתוצאה מהכנעה.
ב-22 במאי, רידל וג'וני גרגאנו הפסידו לבובי פיש וקייל אוריילי.
באירוע NXT TakeOver: XXV, שנערך ב-1 ביוני, רידל ניצח את רודריק סטרונג.
ב-19 ביוני, רידל, ולווטין דרים וטיילר בריז הפסידו בקרב שלושה נגד שלושה לחברי קבוצת The Undisputed Era, אדם קול, בובי פיש ורודריק סטרונג.
באירוע Evolve 131, שנערך ב-13 ביולי, וכלל את מתאבקי ארגון Evolve לצד מתאבקים מה-WWE, רידל ניצח את דרו גולאק.
ב-17 ביולי, רידל ניצח את ארתורו רואס כתוצאה מנוקאאוט טכני.
לאחר הקרב, הוא הותקף על ידי קיליאן דיין, שערך את חזרתו המחודשת ל-NXT.
באירוע NXT TakeOver: Toronto, שנערך ב-10 באוגוסט, התנהלה תיגרה בין רידל לדיין.
ב-21 באוגוסט, רידל הפסיד לקיליאן דיין.
ב-25 בספטמבר, רידל ניצח את קיליאן דיין בקרב אשר קבע את זהות המועמד לאליפות ה-NXT של אדם קול בשבוע שלאחר מכן.
ב-2 באוקטובר, רידל כשל בניסיונו לזכות באליפות ה-NXT לאחר שהפסיד לאדם קול.
ב-16 באוקטובר, רידל גבר על ברונסון ריד.
שבוע לאחר מכן, רידל ניצח את קמרון גריימס.
ב-30 באוקטובר, רידל וקית' לי הפסידו לבובי פיש וקייל אוריילי בקרב שלא היה על חגורות אליפות הזוגות של NXT.
ב-1 בנובמבר בתוכנית סמאקדאון, רידל וקית' לי היו שניים ממתאבקי NXT שפלשו לתוכנית, כשתקפו את סמי זיין.
מאוחר יותר באותו הערב, רידל הצטרף לטריפל H וליתר הרוסטר של NXT, כשהם הכריזו מלחמה על Raw וסמאקדאון, ואף הבטיחו לנצח במלחמת המותגים של האירוע סדרת ההישרדות.
ב-20 בנובמבר, רידל ניצח את ריקושט.
שלושה ימים לאחר מכן באירוע NXT TakeOver: WarGames, רידל הפסיד לפין באלור.
ב-4 בדצמבר, רידל ניצח את קסיוס אונו.
ב-15 בינואר 2020, רידל ופיט דאן חברו האחד לשני, כונו בשם "The BroserWeights" וניצחו את מארק אנדרוז ופלאש מורגן וובסטר מ-NXT UK בסיבוב הראשון של טורניר הזוגות לזכר דאסטי רודס.
השניים העפילו לגמר של הטורניר לאחר שניצחו את אימפריום (פביאן אייכנר ומרסל ברטל) בשלב חצי הגמר אשר התקיים ב-22 בינואר.
באירוע הרויאל ראמבל, שנערך ב-26 בינואר, רידל התחרה בקרב הרויאל ראמבל המסורתי, כשנכנס כמספר ה-23, שהה בקרב פחות מדקה והודח על ידי המלך קורבין.
רידל ודאן ניצחו את Grizzled Young Veterans (זאק גיבסון וג'יימס דרייק) בשלב הגמר ב-29 בינואר, וכתוצאה מכך זכו במפעל וקיבלו הזדמנות להתחרות על אליפות הזוגות של NXT נגד אלופי הזוגות, The Undisputed Era (בובי פיש וקייל אוריילי) באירוע NXT TakeOver: Portland.
באירוע זה, שנערך ב-16 בפברואר, רידל ופיט דאן ניצחו את אלופי הזוגות וכתוצאה מכך הפכו לאלופי הזוגות החדשים של NXT.
שלושה ימים לאחר מכן בתוכנית השבועית של NXT, רידל ודאן ניצחו את דני בורץ' ואוני לורקאן בקרב שאינו היה על חגורות האליפות.
ב-11 במרץ, רידל ודאן הגנו בהצלחה על אליפות הזוגות של NXT בקרב החוזר שלהם נגד פיש ואוריילי.
שבועיים לאחר מכן, רידל ניצח בקרב יחידים את רודריק סטרונג; לאחר הקרב, הוא הותקף על ידי הצמד רינקו וסאורב, שערכו את הבכורה שלהם בתוכנית ביחד עם המייצג שלהם, מלקולם ביוונס.
ב-15 באפריל, רידל ודאן נאלצו למצוא מחליף לקרב ההגנה שלהם על התואר נגד פיש וסטרונג מאחר שחצי מאלוף הזוגות, פיט דאן, לא היה יכול להגיע לארצות הברית עקב התפרצות מגפת הקורונה.
דאן בחר לרידל את טימותי טאצ'ר וביחד הם הגנו בהצלחה על חגורות האליפות.
ב-13 במאי, רידל וטאצ'ר הפסידו את חגורות אליפות הזוגות לאימפריום (פביאן אייכנר ומרסל ברטל), זאת לאחר שטאצ'ר נטש את רידל להיאבק מולם לבדו.
בקרב המרכזי של אותה התוכנית, רידל וטאצ'ר התמודדו אחד מול השני בקרב שבו רידל יצא עם ידו על העליונה, אך לאחר הקרב טאצ'ר תקף את רידל.
ב-27 במאי, רידל וטאצ'ר התמודדו האחד מול השני בקרב פייט פיט, שבו רידל הפסיד לטאצ'ר כתוצאה מהכנעה טכנית.
קרב זה היה הקרב האחרון של רידל ב-NXT.
הרוסטר הראשי ואלוף ארצות הברית (2020–2021)
ב-29 במאי 2020, חבר היכל התהילה של ה-WWE, קורט אנגל, אשר שפט את הקרב בינו לבין טאצ'ר יומיים קודם לכן, הודיע שרידל יעבור למותג סמאקדאון.
ב-19 ביוני, רידל ערך את קרב הבכורה שלו בתוכנית, כשגבר על האלוף הבין יבשתי, AJ סטיילס בקרב שאינו היה על התואר של האחרון.
שבועיים לאחר מכן, רידל ניצח את ג'ון מוריסון.
ב-17 ביולי, רידל כשל בניסיונו לזכות באליפות הבין יבשתית, כשספג הפסד לאלוף, AJ סטיילס.
לאחר הקרב הוא הותקף על ידי המלך קורבין.
כעבור שבוע, רידל ניצח את טוני ניס.
ב-28 באוגוסט, רידל גבר על שורטי ג'י.
כעבור יומיים, באירוע פייבאק, רידל ניצח את המלך קורבין.
ב-4 בספטמבר, רידל השתתף בקרב מרובע נגד ג'יי אוסו, המלך קורבין ושיימוס אשר קבע את זהות הטוען לכתר לאליפות האוניברסלית נגד רומן ריינס באירוע התנגשות של אלופים, שבסופו אוסו ניצח לאחר שהצמיד את רידל.
ב-25 בספטמבר, רידל הפסיד למלך קורבין.
ב-12 באוקטובר בפרק של התוכנית Raw כחלק מהדראפט, רידל הועבר למותג Raw.
שבוע לאחר מכן, רידל נחל הפסד ל-AJ סטיילס.
ב-26 באוקטובר, רידל הפסיד לשיימוס בקרב אשר היה על מקום בקבוצת Raw לקראת קרב ההדחות המסורתי של אירוע סדרת ההישרדות.
ב-29 באוקטובר, שם הבמה שלו קוצר לרידל.
ב-9 בנובמבר, רידל השיג את הכרטיס החמישי והאחרון לקבוצת Raw לאחר שניצח את אליאס וג'ף הארדי בקרב משולש.
באירוע סדרת ההישרדות, שנערך ב-22 בנובמבר, קבוצת Raw (AJ סטיילס, קית' לי, שיימוס, ברון סטרומן ורידל) ניצחה את קבוצת סמאקדאון (קווין אואנס, ג'יי אוסו, המלך קורבין, סת' רולינס ואוטיס) בקרב הדחות הגברים המסורתי, שהיה במעמד צד אחד; כלומר, אף חבר מקבוצת Raw לא הודח.
לילה לאחר מכן בפרק של התוכנית Raw, רידל ניצח את שיימוס בקרב העפלה לקרב משולש, שנערך שבוע לאחר מכן בתוכנית, על קבלת הזדמנות להתחרות על אליפות ה-WWE נגד האלוף, דרו מקינטייר באירוע TLC: שולחנות, סולמות וכיסאות.
בקרב משולש זה שבו השתתפו, רידל, קית' לי ו-AJ סטיילס, רידל כשל בניסיונו להפוך לטוען לכתר, כשמי שעשה זאת היה AJ סטיילס.
ב-4 בינואר 2021 בפרק הספיישל "ערב האגדות" של התוכנית Raw, רידל גבר על בובי לאשלי בקרב שאינו היה על אליפות ארצות הברית של האחרון.
ב-11 בינואר 2021, רידל כשל בניסיונו לזכות בתואר זה לאחר שהפסיד ללאשלי כתוצאה מהכנעה.
ב-25 בינואר, רידל גבר על שלטון בנג'מין, MVP וסדריק אלכסנדר בקרב גונטלט במטרה להשיג לעצמו הזדמנות נוספת להתמודד על אליפות ארצות הברית של לאשלי.
באירוע הרויאל ראמבל, שנערך ב-26 בינואר, רידל התחרה בקרב הרויאל ראמבל המסורתי, כשנכנס כמספר ה-16, שהה בקרב למעלה מחצי שעה, עזר להדיח את בובי לאשלי, אך הודח לבסוף על ידי סת' רולינס.
לילה לאחר מכן בפרק של התוכנית Raw, רידל ניצח כתוצאה מפסילה את לאשלי בקרב האליפות ביניהם זאת לאחר שלאשלי סירב לשחרר את מהלך ה-Hurt Lock; לעומת זאת, הוא לא זכה בתואר מכיוון שחגורת אליפות לא מחליפה ידיים כתוצאה מפסילה.
ב-8 בפברואר, רידל הפסיד לקית' לי.
באירוע תא ההדחות, שנערך ב-21 בפברואר, רידל ניצח את בובי לאשלי וג'ון מוריסון בקרב משולש וזכה באליפות ארצות הברית.
לילה לאחר מכן בפרק של התוכנית Raw, רידל ניצח את ג'ון מוריסון.
ב-15 במרץ ובמופע המקדים לאירוע פאסטליין, שנערך ב-21 במרץ, רידל הגן בהצלחה על תוארו מול מוסטפא עלי.
ב-29 במרץ, רידל הפסיד לשיימוס בקרב שאינו היה על תואר אליפות ארצות הברית.
לעומת זאת, שבוע לאחר מכן, רידל ניצח את מוסטפא עלי בקרב שאינו היה על תוארו.
בלילה השני של האירוע רסלמניה 37, שנערך ב-11 באפריל, רידל איבד את אליפות ארצות הברית לאחר הפסדו לשיימוס, שקטע תקופת כהונה של 49 ימים מצידו כאלוף.
לילה לאחר מכן בפרק של התוכנית Raw, רידל הפסיד לבובי לאשלי בקרב שאינו היה על אליפות ה-WWE של האחרון.
ב-19 באפריל, רידל ניצח את רנדי אורטון בקרב יחידים, דבר שהוביל להרכבת צמד ביניהם בשם "RK-Bro".
השניים ניצחו את צמדים כמו סדריק אלכסנדר ושלטון בנג'מין וכמו אליאס וג'קסון רייקר בשבועות שבאו לאחר מכן.
ב-11 במאי, לאחר ש-RK-Bro והניו דיי (קופי קינגסטון ואקסבייר וודס) ניצחו בקרב ארבעה נגד ארבעה את אליאס, רייקר ואלופי הזוגות של Raw, AJ סטיילס ואומוס, אורטון ביצע את מהלך ה-RKO המסורתי שלו על שותפיו לקרב, צמד הניו דיי.
ב-24 במאי, רידל גבר על אקסבייר וודס בקרב יחידים לאחר שהשתמש במהלך הסיום של אורטון, ה-RKO.
ב-7 ביוני, רידל הפסיד לקופי קינגסטון.
שבוע לאחר מכן, רידל ואורטון גברו על הניו דיי.
ב-21 ביוני, רידל ניצח את דרו מקינטייר בקרב העפלה לקרב הכסף בבנק של האירוע כסף בבנק.
ב-5 ביולי, רידל גבר על AJ סטיילס.
באירוע כסף בבנק, שנערך ב-18 ביולי, רידל השתתף בקרב הכסף בבנק, שבסופו ביג אי ניצח.
ב-26 ביולי בפרק של התוכנית Raw, רידל הפסיד לג'ון מוריסון.
שבוע לאחר מכן בתוכנית, רידל נחל הפסד נוסף, הפעם לחצי מאלופי הזוגות, אומוס.
ב-16 באוגוסט בפרק של התוכנית Raw, רידל הפסיד לחצי השני מאלופי הזוגות, AJ סטיילס.
באירוע סאמרסלאם, שנערך ב-21 באוגוסט, רידל ואורטון ניצחו את AJ סטיילס ואומוס וזכו באליפות הזוגות של Raw.
יומיים לאחר מכן בפרק העוקב של התוכנית Raw, רידל גבר בקרב יחידים על AJ סטיילס.
ב-30 באוגוסט בפרק של התוכנית Raw, רידל ואורטון הגנו בהצלחה על חגורות האליפות מול אלוף ה-WWE, בובי לאשלי ו-MVP.
ב-27 בספטמבר בפרק של התוכנית Raw, רידל הפסיד בקרב יחידים ל-AJ סטיילס.
באירוע היהלום שבכתר, שנערך ב-21 באוקטובר, רידל ואורטון רשמו הגנה מוצלחת על חגורות האליפות מול האלופים לשעבר, סטיילס ואומוס.
ב-25 באוקטובר בפרק של התוכנית Raw, רידל ואורטון הגנו בהצלחה על חגורות האליפות מול דולף זיגלר ורוברט רוד.
ב-22 בנובמבר בפרק של התוכנית Raw, רידל ניצח בקרב יחידים את דולף זיגלר.
שבוע לאחר מכן, רידל ואורטון הגנו בהצלחה על אליפות הזוגות מול זיגלר ורוד.
ב-27 בדצמבר בפרק של התוכנית Raw, רידל גבר על צ'אד גייבל בקרב יחידים.
באירוע Day 1, שנערך ב-1 בינואר 2022, רידל ואורטון הגנו בהצלחה על חגורות האליפות נגד הסטריט פרופיטס (אנג'לו דוקינס ומונטז פורד).
ב-3 בינואר בפרק של התוכנית Raw, רידל ואורטון הפסידו לאקדמיית אלפא (צ'אד גייבל ואוטיס) בקרב שאינו היה על חגורות האליפות.
בפרק הספיישל NXT New Year's Evil, שנערך ב-4 בינואר, רידל ו-MSK (נאש קרטר ווס לי) ניצחו בקרב שלושה נגד שלושה את אימפריום (וולטר, פביאן אייכנר ומרסל ברטל).
ב-10 בינואר בפרק של התוכנית Raw, השניים איבדו את חגורות האליפות לאחר שהפסידו לאקדמיית אלפא, הפסד שקטע תקופת כהונה של 142 ימים.
בפרק של התוכנית שהתקיים ב-31 בינואר, רידל ניצח את אוטיס וכתוצאה מכך העפיל לקרב תא ההדחות על אליפות ה-WWE באירוע תא ההדחות.
ב-7 במרץ, רידל ורנדי אורטון ניצחו בקרב זוגות משולש את אקדמיית אלפא וקווין אואנס וסת' "פריקין" רולינס וכתוצאה מכך הפכו לאלופי הזוגות של Raw בפעם השנייה בקריירה כצמד.
ב-15 וב-22 באפריל בפרק של התוכנית סמאקדאון, רידל גבר על ג'ימי אוסו וג'יי אוסו, בהתאמה.
ב-9 במאי בפרק העוקב של התוכנית Raw, רידל ואורטון שמרו על חגורות האליפות נגד הסטריט פרופיטס.
בפרק העוקב של התוכנית סמאקדאון, שהתקיים ב-13 במאי, רידל ניצח את סמי זיין.
רידל ואורטון הפסידו את חגורות האליפות לאוסוס ב-20 במאי בפרק של התוכנית סמאקדאון כחלק מקרב איחוד אליפויות הזוגות.
ב-3 ביוני, רידל הצטוות לשורות שינסקה נקאמורה במטרה לזכות באליפות הזוגות הבלתי מעורערת של ה-WWE מידי האוסוס; לעומת זאת, השניים הפסידו לאחרונים וכשלו בניסיונם.
שבוע לאחר מכן, רידל ניצח את סמי זיין וכתוצאה מכך קיבל קרב על אליפות ה-WWE האוניברסלית הבלתי מעורערת מול רומן ריינס בשבוע לאחר מכן.
באירוע Clash at the Castle, שנערך ב-3 בספטמבר, רידל הפסיד לסת' "פריקין" רולינס.
ב-12 בספטמבר, רידל הפסיד לפין באלור.
ב-26 בספטמבר, רידל ניצח בקרב המרכזי של התוכנית Raw את דמיאן פריסט מקבוצת The Judgment Day.
באירוע חוקי אקסטרים, שנערך ב-8 באוקטובר, רידל ניצח את סת' "פריקין" רולינס במסגרת קרב פייט פיט.
ב-17 באוקטובר, רידל כשל בניסיונו לזכות באליפות ארצות הברית לאחר שהפסיד לסת' "פריקין" רולינס.
רידל הוא אב לשתי בנות ובן אחד.
קרב הערב (פעם אחת) נגד לאנס בנואה
הכנעת הערב (פעם אחת) נגד כריס קלמנס
הישגים בארגון ההיאבקות Hope Wrestling
אליפות ההארדקור 24/7 של Hope (פעם אחת)
אליפות הזוגות של KPW (פעם אחת) - עם פאנישמנט מרטינז
אליפות במשקל כבד של Monster Factory (פעם אחת)
PWI דירג אותו במקום ה-46 מתוך 500 המתאבקים הטובים ביותר לשנת 2018
אליפות מלך הכאוס (פעם אחת)
אליפות הזוגות העולמית של PWG (פעם אחת) - עם ג'ף קוב
אליפות הזוגות של Raw (פעמיים) - עם רנדי אורטון
אליפות הזוגות של NXT (פעם אחת) - עם פיט דאן
טורניר הזוגות לזכר דאסטי רודס (2020) - עם פיט דאן
תוצאהמאזןיריבשיטהאירועתאריךסיבובזמןמיקוםהערות (2) 8-3 מייקל קויפר הכנעה (חניקת גיליוטינה) Titan Fighting Championship 27 28 בפברואר 2014 1 2:29 קנזס סיטי, קנזס, ארצות הברית (2) 7-3 צ'ה מילס ללא תוצאה (הפוכה) UFC on Fuel TV: Barao vs.
McDonald 16 בפברואר 2013 1 5:00 לונדון, אנגליה במקור, רידל ניצח על ידי החלטת שופטים חצויה; ההחלטה התהפכה לאחר שתוצאת בדיקת המריחואנה של רידל חזרו חיוביות.
6-3 הנרי מרטינז החלטת שופטים (חצויה) UFC 143 4 בפברואר 2012 1 5:00 לאס וגאס, נבדה, ארצות הברית 5-3 לאנס בנואה החלטת שופטים (פה אחד) UFC Fight Night: Shields vs.
Ellenberger 17 בספטמבר 2011 3 5:00 ניו אורלינס, לואיזיאנה, ארצות הברית קרב הערב.
5-2 שון פירסון החלטת שופטים (פה אחד) UFC 124 11 בדצמבר 2010 1 5:00 מונטריאול, קוויבק, קנדה 5-1 דמארקס ג'ונסון נוקאאוט טכני (אגרופים) UFC Live: Jones vs.
Stephens 7 בפברואר 2009 1 5:00 טמפה, פלורידה, ארצות הברית 1-0 דאנטה ריברה החלטת שופטים (פה אחד) The Ultimate Fighter 7 Finale 21 ביוני 2008 1 5:00 לאס וגאס, נבדה, ארצות הברית
מת'יו ג'וסף קורקלן הידוע יותר בשם הבמה שלו, מאט סיידל הוא מתאבק אמריקאי, המופיע בארגון ההיאבקות All Elite Wrestling (AEW).
הוא ידוע בעיקר בשל עבודתו בארגון Impact Wrestling, שבו היה פעם אחת אלוף הגרנד של אימפקט ופעם אחת אלוף ה-X דיוויז'ן.
סיידל ידוע גם בשל עבודתו בארגון ה-WWE, שבו התחרה תחת שם הבמה אוון בורן, ושימש פעם אחת כאלוף הזוגות של ה-WWE.
בין השנים 2000 ל-2007, קורקלן התאבק בארגונים עצמאיים כמו NWA Midwest, IWA-Mid South ו-Ring of Honor, שבהם זכה הן באליפויות יחידים והן באליפויות זוגות.
כמו כן, הוא התאבק בתוכנית הטלוויזיה Wrestling Society X והיה חלק ממופעי השלם וצפה של הארגון Total Nonstop Action.
בתחילת שנת 2005, הוא התאבק בארגון Dragon Gate ביפן ואף זכה באליפות Open the Brave Gate בתחילת שנת 2007. הוא חתם על חוזה בארגון ה-WWE בשנת 2007 וערך את הופעת הבכורה שלו ברוסטר הראשי תחת שם הבמה אוון בורן במותג ECW שנה לאחר מכן.
בשנת 2011, בורן וקופי קינגסטון (שנודעו באותו הזמן בשם Air Boom) זכו באליפות הזוגות של ה-WWE.
בשנת 2012, הוא הושעה מהארגון, מפני שהפר את מדיניות הבריאות של ה-WWE ולאחר מכן נפצע ברגלו בתאונת אופנוע, שגרמה לו להיעדר מפעילות בזירה.
מבלי שהופיע יותר על המרקע, הוא שוחרר בשנת 2014 מה-WWE וחזר להתאבק בארגונים העצמאיים תחת שם הבמה הקודם שלו.
בנוסף, הוא התאבק בארגון New Japan Pro Wrestling (NJPW), שבו היה פעמיים אלוף הזוגות ג'וניור משקל כבד של IWGP ופעם אחת אלוף השלישיות במשקל פתוח של NEVER.
קורקלן ידוע בשל יכולות ההתעופפות שלו ששילבו את סגנונות ההיאבקות של הלוצ'ה ליברה המקסיקני והפורורסו היפני.
כמו כן, הוא נבחר למתאבק המעופף הטוב ביותר על ידי מגזין ההיאבקות Wrestling Observer Newsletter בשנת 2008.
באירוע All Out, שנערך ב-5 בספטמבר 2020, סיידל נחשף ככניסת ה"ג'וקר" המפתיעה של קרב הקזינו באטל רויאל.
במהלך הקרב, סיידל החליק מהחבל העליון כאשר הוא ביצע את מהלך הסיום האופייני שלו, השוטינג סטאר פרס, ונחת על ראשו.
למרות זאת, הוא המשיך להופיע בקרב זה עד שהודח לבסוף על ידי אדי קינגסטון.
ב-22 בספטמבר, סיידל הפסיד לשון ספירס.
ב-6 באוקטובר בפרק של התוכנית Dark, סיידל רשם את ניצחונו הראשון בארגון, כאשר הוא גבר על מייקל נאקאזווה.
ב-11 בנובמבר בפרק של התוכנית Dynamite, סיידל, שהיה ברצף של ארבעה ניצחונות, התמודד מול בריאן קייג' בקרב על אליפות ה-FTW של האחרון, שבו הוא כשל בניסיונו לזכות בחגורת אליפות זו.
לאחר חודשים בהם הופיע לא תחת חוזה רשמי בארגון, ב-17 בנובמבר ארגון ההיאבקות AEW הודיע על החתמתו של סיידל לחוזה רשמי.
הוריו של קורקלן הם מורים בבית ספר.
יש לו שני אחים, שאחד מהם צעיר ממנו בשם מייק, וגם הוא מתאבק, תחת שם הבמה "מייק סיידל".
בשנת 2001, קורקלן נרשם ללימודי שיווק באוניברסיטת מיזורי, משום שהוא לא היה בטוח אם הוא יוכל להתפרנס כמתאבק.
במהלך לימודיו הוא המשיך להתאבק, כשבשנת 2005 הוא סיים תואר ראשון בשיווק והחל לעבוד כסגן נשיא בחברת דואר קטנה בסנט לואיס, כשגם בזמן זה הוא המשיך להתאבק.
ב-23 בספטמבר 2016, קורקלן נעצר בנמל התעופה הבינלאומי של קנסאי בגין חשד להברחת מריחואנה.
לפי הרשויות המקומיות, קורקלן החזיק בשני גרם של מריחואנה נוזלית שהוחבאו בתוך סיגריה אלקטרונית.
ב-13 באוקטובר, קורקלן הורשע באוסקה.
ב-1 בדצמבר, דווח שקורקלן הודה באשמה והסכים לתקופת מבחן של שלוש שנים כפסק דינו.
לאחר קיום המשפט, קורקלן שוחרר מהכלא וחזר לארצות הברית ב-12 בדצמבר.
אליפות במשקל כבד של IPWA (פעם אחת, נוכחי)
אליפות הזוגות לג'וניור במשקל כבד של IWGP (פעמיים) - עם ריקושט
אליפות שלישיות במשקל פתוח של NEVER (פעם אחת) - עם ריקושט וסאטושי קוג'ימה
טורניר זוגות סופר ג'וניורס (2015) - עם ריקושט
אליפות ה-X דיוויז'ן של NWA Midwest (פעמיים)
הישגים בארגון ההיאבקות Pro Wrestling Fit - PWF
אליפות לורד העולם של PWF (פעם אחת)
PWI דירג אותו במקום ה-63 מתוך 500 המתאבקים הטובים ביותר לשנת 2009 ו-2010
אליפות הזוגות העולמית של ROH (פעם אחת) - עם כריסטופר דניאלס
קרב השנה (2016) עם ריקושט ווויל אוספריי נגד אדם קול והיאנג באקס (מאט ג'קסון וניק ג'קסון) ב-3 בספטמבר
אליפות הזוגות של ה-WWE (פעם אחת) - עם קופי קינגסטון
המהלך המסיים הטוב ביותר (2008)
המתאבק המעופף הטוב ביותר (2008)
המתאבק האנדרייטד של השנה (2009)
מת'יו דארן אוונס , המוכר בשם מאט ראיין , הוא שחקן ולשי.
הוא מוכר בתור המדבב של אדוארד קנוויי במשחק "Assassin's Creed IV: Black Flag", ובתור ג'ון קונסטנטין בסדרה "קונסטנטין" של NBC.
ראיין הופיע כקונסטנטין גם בפרויקטים אחרים.
ראיין נולד בסוונסי לסטיב ומריה אוונס.
הוא למד בבתי ספר בפנירול בסוונסי לפני שעבר לגוריסנון קולג', היכן שהוא למד אמנויות הבמה.
הוא סיים את לימודיו בבית הספר לתיאטרון בריסטול אולד ויק ב-2003. ב-2004 הוא הצטרף ללהקה השייקספירית המלכותית.
כאשר היה בן 10, ראיין שיחק בתפקיד גברוש בהפקה של עלובי החיים בווסט אנד.
הוא שיחק את מיק רוסון בסדרות של CBS "מחשבות פליליות" ו"מחשבות פליליות: התנהגות חשודה".
הוא דיבב ועשה לכידת תנועה לדמותו של אדוארד קנוויי במשחק "Assassin's Creed IV: Black Flag".
בפברואר 2014 הוכרז שראיין לוהק לתפקיד הראשי בסדרה העל-טבעית "קונסטנטין".
הוא כיכב בכל 13 פרקי העונה היחידה של הסדרה.
בסה"כ גילם ראיין את ג'ון קונסטנטין במשחק ובדיבוב בשש סדרות, שלושה סרטי DVD ושני סרטים קצרים בתפקידים ראשיים ומשניים.
ב-2015 ראיין גילם את לורן בעיבוד של הלן אדמונדסון ל"תרז ראקן".
ב-2017 הוא הופיע על הבמה בתיאטרון במחזה "Knives in Hens" של דייוויד הארואר בבימויה של יעל פרבר.
שנה כותרת תפקידהערות2001Nuts and Boltsגילי2004Mine All Mineטונקר2 פרקים 2007 שושלת טיודור ריצ'רד פייס3 פרקים2007Consenting Adultsצ'ארלי בולארדסרט טלוויזיה 2008 טורצ'ווד דיילעונה 2, פרק 42008HolbyBlueפרנקיעונה 2, פרק 72009Wild Decembersפורץסרט טלוויזיה2009Collisionדייב בראוןמיני-סדרה.
5 פרקים 2010 מחשבות פליליות מיק רוסון 2011 מחשבות פליליות: התנהגות חשודהמיק רוסון 2014-2015 קונסטנטין ג'ון קונסטנטין 2015 החץג'ון קונסטנטין2017The Halcyonג'ו אוהרה 2017-2022 אגדות המחר ג'ון קונסטנטין / המלך קונסטנטין / גוון דייוויס 2018-2019 קונסטנטין: עיר השדים ג'ון קונסטנטין / השדים של קונסטנטין (קול)2019באטוומןג'ון קונסטנטין2019הפלאשג'ון קונסטנטין2022הארלי קוויןג'ון קונסטנטין (קול)
שנה הצגה תפקיד תיאטרון במאי2008Small Changeג'רארדפיטר גיל2009 המלט הורציו הפקה של בתיאטרון וינדהאם מייקל גראנדג'2012 הבט אחורה בזעם קליף תיאטרון רויאל קורט פולי סתנהאם הסערה קאליבן התיאטרון המלכותי בבאת'אדריאן נובל2014 הנרי החמישי פלואלן תיאטרון נואל קווארדמייקל גראנדג'2015 תרז ראקן לורן תיאטרון ראונדאבוט בברודוויי אוון קבנט2017Knives in Hensגילברטיעל פרבר
שנה כותרת תפקיד הערות 2013 Assassin's Creed IV: Black Flag אדוארד קנוויי דיבוב ולכידת תנועה
מאט סטוקו הוא שחקן בריטי.
סטוקו נולד בעיר דרהאם שבאנגליה.
סטוקו מאורס לשחקנית סופי ראנדל אותה פגש בצילומי הסדרה "שומר ראש".
שנה שם שם באנגלית תפקיד הערות 2011 Hollow סקוט סרט אימה2012 Comes a Bright Day שוטר המעבר של השטן The Dyatlov Pass Incident ג'נסן דיי 2018 מלחמתו של רוברט דה ברוס Outlaw King ג'ון סגרייב, הברון השני מסגרייב 2024 Lord of Misrule הנרי הולנד
מאט פריצ'מן , הידוע יותר בשם העט מאט פרקשן, הוא קומיקסאי אמריקאי זוכה פרס אייזנר, הידוע בעבודתו ככותב איירון מן, איירון פיסט, אקס מן, והוקאיי, עבור מארוול קומיקס, "קזנובה" ו-"Sex Criminals" עבור אימג' קומיקס וג'ימי אולסן עבור DC Comics.
מאט פרקשן נולד ב-1 בדצמבר 1975 בשיקגו הייטס, אילינוי.
בילדותו הוא פיתח זיקה לספר סיפורים, והוא נהנה לקרוא ספרי ורצועות קומיקס.
הקומיקס הראשון שהוא זוכר שקנה היה גיליון באטמן מספר 316 (אוקטובר 1979), והוא אהב את רצועות הקומיקס בעיתונים פינאטס ודונסברי.
הוא הפך לקורא שבועי קבוע של ספרי קומיקס בערך בתקופת סיום סיפור הקרוסאובר של די סי קומיקס מ-1985–1986 "המשבר בעולמות האינסופיים", אך הוא מצא את סיפור העלילה מוזר ובלתי מובן ונמשך לכיוון מארוול קומיקס במקום.
ספיידרמן הפך לדמות המועדפת עליו, והוא קרא פרסומי מארוול אחרים כמו מלחמת הכוכבים וכח המחץ.
בסוף שנות ה-90 עבד כשכיר בחנות קומיקס בשארלוט, קרוליינה הצפונית, והשתתף בפורום האינטרנטי של וורן אליס תחת שם המשתמש "מאט פרקשן".
פרקשן התחיל את דרכו בתעשיית הקומיקס אצל מו"לים קטנים יותר, כולל AiT / Planet Lar ו-IDW Publishing, שרבים מהם העסיקו אנשים שפגש בפורום של וורן אליס; משכך, הוא המשיך להשתמש בשם "פרקשן" מכיוון שזה היה השם שתחתיו צבר מוניטין.
הוא נודע בתחילת דרכו בזכות עבודתו העצמאית "חמשת אגרופי המדע" ו"קזנובה", לפני שקיבל על עצמו מספר משימות עבור מארוול קומיקס.
פרקשן הוצמד לאד ברובייקר על ריצה משותפת על איירון פיסט של מארוול.
בשנת 2011 פרקשן כתב את הסדרה המוגבלת המרכזית של הקרוסאובר "הפחד עצמו".
בדצמבר 2011 הוא חידש את הסדרה הדפנדרס עם האמן טרי דודסון ובאוגוסט 2012 הוא התחיל סדרה חדשה של הוקאיי עם האמן דייוויד אג'ה.
כחלק מיוזמת "Marvel NOW!" בנובמבר 2012 הושק מחדש הכותר ארבעת המופלאים עם צוות היצירה הכותב מאט פרקשן והאמן מארק בייגלי.
סדרת בת שלה בשם "FF" הופקה על ידי פרקשן והאמן מייק אלרד.
פרקשן עזב את שתי הסדרות עקב התחייבויות עבודה אחרות.
בשנת 2013, פרקשן והאמן צ'יפ זדארסקי יצרו יחד את הסדרה "Sex Criminals" עבור אימג' קומיקס.
בשנת 2014, בשיתוף האמן כריסטיאן וורד יצר את סדרת המדע בדיוני "ODY-C", סיפור מחדש של האודיסיאה עם החלפה של מגדר הדמויות.
בשנת 2023, יחד עם כריס בלאק (אנ'), השתיים יצרו את סדרת הפעולה והמדע-בדיוני "מונרך: מורשת של מפלצות" (אנ') עבור רשת אפל TV פלוס; המבוססת על המפלצת הבדיונית "גודזילה".
פרקשן נשוי לקלי סו דקוניק, קומיקסאית ומתרגמת של מאנגה לאנגלית, אותה הכיר כששניהם היו משתתפים בפורומים של וורן אליס.
מת'יו ברט קרדונה הידוע יותר בשם הבמה שלו, מאט קרדונה, הוא מתאבק אמריקאי המופיע בארגון ההיאבקות WWE.
הוא מוכר בעיקר בשם הבמה זאק ריידר, בו היה ידוע בין השנים 2005 ל-2020.
קרדונה ערך את הבכורה שלו כמתאבק מקצועי בשנת 2004, כשהצטוות לשורות קורט הוקינס בארגוני ההיאבקות העצמאיים.
כעבור שנה, השניים הוחתמו על ידי ה-WWE, כשהם ערכו את הבכורה שלהם ברוסטר הראשי בשנת 2007. לאחר שהצמד התפרק בשנת 2009, הוא נדחק לשוליים והופיע בעיקר במותג ECW המשני בחשיבותו עד שנת 2010, כשבנקודה זו הוא בקושי היה חלק מתוכני הטלוויזיה של הארגון.
שנה לאחר מכן, הוא השיק סדרת יוטיוב, שבה הוא הכריז על עצמו כאלוף האינטרנט של ה-WWE; היצירתיות שלו בשימוש במדיה חברתית סחפה את קהל המעריצים של ה-WWE במשך הזמן.
במהלך עשור וחצי בארגון, הוא זכה פעם אחת באליפות הבין יבשתית ובאליפות ארצות הברית, בנוסף לשתי זכיות באליפות הזוגות של ה-WWE/Raw ביחד עם הוקינס.
מת'יו קרדונה נולד ב-14 במרץ 1985 במריק, ניו יורק.
בזמן שהיה תלמיד תיכון, הוא התגבר על סוג של סרטן, שהתחיל בכף רגלו והתפשט לריאותיו.
כתוצאה מכך, הוא החמיץ שנת לימודים.
בתחילת שנת 2017, הוא החל לצאת עם המתאבקת צ'לסי גרין וב-4 באפריל 2019, השניים התארסו.
אליפות הזוגות של DSW (פעמיים) - עם בריאן מייג'ורס
אליפות העולם של GCW (פעם אחת, נוכחי)
אליפות הזוגות של NYWC (פעמיים) - עם בריאן מאיירס
אליפות הזוגות הדרומית של OVW (פעם אחת) - עם בריאן מייג'ור
PWI דירג אותו במקום ה-70 מתוך 500 המתאבקים הטובים ביותר לשנת 2012
אליפות הזוגות של ה-WWE/Raw (פעמיים) - עם קורט הוקינס
אליפות האינטרנט של ה-WWE (פעם אחת)
הקאצ'פרייז המעצבן ביותר (2010) - Woo Woo Woo You Know It
מהפך הסופרסטאר של השנה (2011)
הסופרסטאר המשווק של השנה (2011)
מת'יו מרטין רוזנדייל האב הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס השני של מדינת מונטנה בין השנים 2021–2025. טרם היבחרו לקונגרס, היה רוזנדייל בין השנים 2017–2021 מבקר החשבונות המדינתי של מונטנה.
בבחירות 2018 היה מועמד המפלגה הרפובליקנית לסנאט של ארצות הברית, אך הפסיד לסנאטור הדמוקרטי המכהן ג'ון טסטר.
רוזנדייל נולד בבולטימור, הגדולה שבערי מרילנד.
את מרבית הקריירה המקצועית שלו העביר בעולם פיתוח הנדל"ן וניהול קרקעות.
הוא הגדיל את עסק הנדל"ן המשפחתי ממשרד תיווך נדל"ן בן 5 סוכנים בלבד למשרד בשירות מלא עם 65 סוכנים וארבעה משרדים שונים.
בשנת 2002 עבר רוזנדייל עם רעייתו לעיר גלנדייב , ושם גידלו הזוג את ילדיהם.
טרם כניסתו לחיים הפוליטיים, היה ראש מועצת הקהילה הקתולית המקומית שלו.
רוזנדייל טען כי חבריו ושכניו דחקו בו להתמודד אל בית המחוקקים המדינתי במונטנה כדי שיפעל לצמצום אסדרות והוצאות ממשלתיות, להגנת התיקון השני לחוקת ארצות הברית וקדושת החיים.
בבחירות אמצע הכהונה ב-2010 התמודד רוזנדייל אל בית הנבחרים של מונטנה במחוז הבחירה ה-38 של המדינה, ובבחירות מקדימות שנערכו במפלגה הרפובליקנית זכה ב-48.4% מהקולות.
בבחירות הכלליות ניצב בפני דניס גץ, נציג המחוז המכהן מטעם המפלגה הדמוקרטית, עליו גבר עם 52.7% מקולות הבוחרים.
כהונתו החלה בראשית ינואר 2011. בבחירות 2010 החליט רוזנדייל להתמודד אל הסנאט המדינתי במחוז הבחירה ה-19, מעוז רפובליקני מובהק.
בפריימריז התמודד לא התנגדות, ובבחירות הכלליות גבר על יריבו פרד לייק.
בסנאט היה סגן יושב ראש ועדת משאבי הטבע והתחבורה, ובמרוצת הזמן עלה בסולם ההיררכיה הרפובליקנית.
ב-2014 בחרו בו עמיתיו הרפובליקנים למנהיג הסיעה.
באותה השנה התמודד אל בית הנבחרים של ארצות הברית, אך לא זכה במועמדות מפלגתו.
בבחירות 2016 רוזנדייל התמודד אל תפקיד מבקר החשבונות המדינתי של מונטנה (Montana State Auditor).
בדומה לבחירות 2010, לא קמו מולו מתנגדים בפריימריז הרפובליקנים, וביום הבחירות הכלליות ניצח את המועמד הדמוקרטי עם 53.6% מהקולות.
רוזנדייל הושבע לתפקידו ב-2 בינואר 2017. שאיפותיו הפוליטיות לא תמו ברמה המדינתית, ולקראת הבחירות לסנאט של ארצות הברית ב-2018, ניצב רוזנדייל בפני הסנאטור הדמוקרטי המכהן והוותיק, ג'ון טסטר.
לאחר שזכה בבחירות המקדימות, רוזנדייל נהנה מתמיכתו של נשיא ארצות הברית דונלד טראמפ, וגם סגן הנשיא מייק פנס הביע בו תמיכה.
הסקרים הצביעו על שוויון יחסי בין טסטר לרוזנדייל בואכה יום הבחירות, במה שהייתה מערכת הבחירות היקרה ביותר בתולדות מונטנה, עם למעלה מ-70 מיליון דולר אמריקני שהוציאו שני הצדדים.
למטה הבחירות של טסטר היה יתרון כספי עצום, שגייס והוציא 21 מיליון דולר לעומת ששת מיליוני הדולרים של רוזנדייל.
בסופו של דבר לא הצליח רוזנדייל לגבור על טסטר, שאף שיפר את שיעור התמיכה בו משנים עברו.
ביוני 2019 הודיע חבר הקונגרס גרג ג'יאנפורטה כי הוא לא יתמודד לכהונה נוספת בבית הנבחרים האמריקאי, ובמקום זאת ירוץ אל משרת מושל מונטנה.
ימים אחדים אחר כך הודיע רוזנדייל כי יתמודד על מושב הקונגרס הפתוח.
כבר בפריימריז זכה לתמיכת הנשיא טראמפ, כמו גם לתמיכת אישים רפובליקנים בכירים בהם טד קרוז, סטיב סקליס, ראנד פול וג'ים ג'ורדן.
במהלך בחירות 2020 נבחר לבית הנבחרים של ארצות הברית.
עם התכנסות הקונגרס ה-117 של ארצות הברית, החל רוזנדייל את כהונתו.
הוא חבר בוועדה לענייני חיילים משוחררים ובוועדת משאבי הטבע.
בעקבות מפקד האוכלוסין של ארצות הברית שנערך ב-2020, התפצל מחוז הקונגרס הכללי של מונטנה לשניים.
בבחירות 2022 התמודד רוזנדייל במחוז הקונגרס השני של מונטנה, שחזר להתקיים לראשונה מאז 1993.
ב-9 בפברואר 2024 הכריז רוזנדייל כי יתמודד בבחירות לסנאט של ארצות הברית במונטנה מול הסנאטור הדמוקרטי המכהן לו הפסיד שש קודם לכן, ג'ון טסטר.
עם זאת, ששה ימים בלבד לאחר מכן, סיים רוזנדייל את מסע הבחירות אחרי שנשיא ארצות הברית לשעבר דונלד טראמפ הכריז על תמיכתו במועמד טים שיהי, שבסופו של דבר גם ניצח את טסטר בבחירות הכלליות.
רוזנדייל בחר להתמודד מחדש על מושבו בבית הנבחרים, אך ממירוץ זה פרש במרץ 2024. כהונתו בקונגרס תמה בינואר 2025.
מאט קורנט הוא שחקן וזמר אמריקאי, המוכר בעיקר מתפקידו בתור אי.ג'יי מקסוול בסדרה "היי סקול מיוזיקל: המחזמר: הסדרה".
קורנט נולד וגדל בעיר רוג'רס שבמדינת ארקנסו, ארצות הברית.
בשנת 2012 עבר לגור בלוס אנג'לס על מנת להתמקד בקריירת המשחק שלו.
בשנת 2016 השתתף בתפקיד אורח בסדרת הטלוויזיה "בלה והבולדוגס" וזכה בפרס האמן הצעיר על תפקידו בסדרה.
קורנט הופיע בתפקידי אורח במספר תוכניות טלוויזיה, ביניהן "מקום טוב באמצע", "מחשבות פליליות", "ללא מילים", "במשפחות הכי טובות", "השייקריות" ו"הגולדברגים".
בשנת 2019 הוא החל לגלם את תפקידו של אי.
ג'יי בסדרת הטלוויזיה המוזיקלית "היי סקול מיוזיקל: המחזמר: הסדרה" של שירות הסטרימינג דיסני+.
בשנת 2022 הוא כיכב בסרט של ערוץ דיסני "זומבים 3".
במרץ 2025 יצא לאור הסרט "Summer of 69" בכיכובו.
מת'יו קלייטון לונג הוא שחקן אמריקאי.
הוא ידוע בעיקר בזכות תפקידו בתור ג'ק מקליסטר בסדרה "ג'ק ובובי" ובזכות תפקידו בתור זיק לאנדון בסדרת הדרמה "מניפסט".
לונג נולד בווינצ'סטר, קנטקי, לאב סוכן ביטוח ולאם עוזרת הוראה.
יש לו אח אחד קטן, זאק.
הוא למד באוניברסיטת ווסטרן קנטקי שם הכיר את אשתו לורה.
הוא גם היה חבר באחוות סיגמא אלפא אפסילון.
לאחר סיום הלימודים, עבר לונג לניו יורק, שם החל לשחק בתיאטראות שונים.
בשנת 2004 לוהק לונג לתפקיד ראשי בסדרה "ג'ק ובובי" קצרת הימים.
הוא כיכב בהמשך בכמה פיילוטים לטלוויזיה.
בשנת 2007 הופיע בסרטים, גוסט ריידר ו-"סידני וויט".
לונג שיחק בתפקיד הראשי בסדרת הדרמה קצרת הימים "הסוף העמוק" בשנת 2010. באותה שנה שיחק בתפקיד חוזר בסדרת הדרמה "מד מן".
בשנת 2012 לוהק לפיילוט של הסדרה "Gilded Lilys", שנוצרה והופקה על ידי שונדה ריימס.
מאוחר יותר ליהקה אותו ריימס לדרמה הרפואית "מרפאה פרטית" בתפקיד חוזר בתור ד"ר ג'יימס פיטרסון.
בשנת 2013, לונג לוהק לתפקיד הראשי בסדרת דרמה "Lucky 7" .
בשנת 2019 החל לונג להופיע בעונה הראשונה של סדרת הטלוויזיה "מניפסט" בתפקיד חוזר ובעונה השנייה הועלה לתפקיד ראשי.
בשנת 2005 נישא לחברתו מימי הלימודים לורה צ'אפינס; לבני הזוג יש שני ילדים.
שנה סרטתפקיד הערות2002The Greatest Adventure of My Lifeטוראי סמית' 2007 גוסט ריידר ג'וני בלייז הצעיר סידני ווייט טיילר פרינס 2009השיבה הביתה מייק דונלדסון2018All the Creatures Were Stirringאריק
מת'יו סמית' ראדוסביץ' , הידוע גם בשם הבמה מאט ראד (Matt Rad), הוא מפיק מוזיקלי ופזמונאי אמריקאי.
הוא כתב והפיק שירים לאמנים רבים, בין היתר לדמי לובאטו, ואן דיירקשן, גאי סבסטיאן, ליטל מיקס, מרטין גריקס, ביבי רקסה, The Vamps, מרטין ינסן, אולי מארס, לואיזה ג'ונסון, CNCO, נייל הורן, מארן מוריס, טופיק, אלי ברוק וג'יימס ארתור.
הוא החל את פעילותו כמפיק מוזיקלי ב-2004, כאשר היה אחד מהמפיקים של אלבומם הראשון של The Matches , E.
ב-2011, הוא הפיק וכתב, לצד אנדי גרמר, את שירו של גרמר, "Fine by Me".
ב-2013, הוא היה אחד מהכותבים והמפיקים של השיר "Nightingale" של דמי לובאטו, ושל השיר "Best Song Ever" של ואן דיירקשן.
ב-2014, הוא היה אחד מהכותבים והמפיקים של השיר "Linger" של גאי סבסטיאן ולופה פיאסקו.
ב-2015, הוא היה אחד מהכותבים והמפיקים של השיר "Black Magic" של ליטל מיקס.
ב-2016, הוא היה אחד מהכותבים והמפיקים של השיר "In the Name of Love" של מרטין גריקס וביבי רקסה.
ב-2017, הוא היה אחד מהכותבים והמפיקים של השיר "Power" של ליטל מיקס וסטורמזי, של השיר "Middle of the Night" של The Vamps ומרטין ינסן, של השיר "Unpredictable" של אולי מארס ולואיזה ג'ונסון, ושל השיר "Coming Home" של שפרד.
באותה השנה, הוא היה אחד מהמפיקים של השיר "100 Años" של Ha*Ash ופרינס רויס , ושל גרסת הרמיקס של ליטל מיקס לשיר "Reggaetón Lento (Bailemos)" של CNCO.
ב-2018, הוא היה אחד מהכותבים והמפיקים של גרסת הרמיקס של מייגן טריינור ושון פול לשיר "Hey DJ" של CNCO.
באותה שנה, הוא היה אחד מהכותבים של השיר "Seeing Blind" של נייל הורן ומארן מוריס, של השיר "Perfect" של טופיק ואלי ברוק, ושל השיר "Lemon to a Knife Fight" של The Wombats .
ב-2021, הוא היה אחד מהכותבים והמפיקים של השיר "Medicine" של ג'יימס ארתור.
מת'יו אלטון קרטרייט הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השמיני של קהיליית פנסילבניה בין השנים 2025-2013. המחוז, שנספר בשנים 2013–2019 כמחוז הקונגרס ה-17, שוכן בצפון-מזרח פנסילבניה ובו נמצאים בין היתר העיר סקרנטון והרי הפוקונוס.
קרטרייט נולד בראשית מאי 1961 באירי שבפנסילבניה, בנם של אלטון ס.
הוא למד במכללת קנדה עילית שבטורונטו שם השלים את לימודיו ב-1979, ולאחר מכן המשיך ללימודי תואר ראשון בהיסטוריה במכללת המילטון.
בשנת 1983 סיים בהצטיינות את לימודיו בהמילטון, ואחר כך המשיך אל בית הספר למשפטים של אוניברסיטת פנסילבניה.
במשך שנתיים היה העורך של כתב העת המשפטי של אוניברסיטת פנסילבניה עד שהיה למוסמך במשפטים ב-1986. במהלך 1981 למד קרטרייט לתקופה מסוימת בבית הספר לכלכלה של לונדון ושם הכיר את רעייתו לעתיד מריון מונלי, עמה הצטרף למשרד עורכי הדין של משפחתה בסקרנטון.
במשך 25 שנים עבד קרטרייט כעורך דין וכשותף במשרד עורכי הדין של רעייתו השוכן בסקרנטון ומתמחה בייצוג של נפגעי תאונות דרכים ברכב ובמשאיות, וצרכנים ועסקים קטנים ובינוניים בליטיגציה אישית ועסקית.
הוא התקבל ללשכת עורכי הדין בפנסילבניה בשנת 1986 ובשנת 2005 הוסמך כחבר בלשכת עורכי הדין של מדינת ניו יורק.
ב-2008 התקבל קרטרייט לאגודת עורכי הדין הבינלאומית.
בשנים 2009–2012 היה חבר במועצת הנגידים של האגודה האמריקאית לצדק.
ברצועת שידור זו, ששודרה מדי לילה במסגרת מהדורת חדשות הערב של WBRE-TV מבית NBC, הציג קרטרייט שאלות לצופים בסוגיות משפטיות.
במהלך הבחירות לנשיאות ארצות הברית 1992 היה קרטרייט ציר בכינוס הוועדה הדמוקרטית הלאומית מטעמו של מושל ארקנסו והמועמד הנשיאותי ביל קלינטון, כנציג מחוז הקונגרס העשירי של פנסילבניה.
בשנים 2001–2002 היה מושל המחוז הבין-לאומי 7410 של ארגון רוטרי, שכיסה את צפון-מזרח פנסילבניה.
ב-5 בנובמבר 2010 הוענק לו "פרס בונה הכסף" בעבור שירות ההתנדבות שלו ברוטרי מטעם "מועצת צפון-מזרח פנסילבניה" של "תנועת הצופים הבנים של אמריקה" (Boy Scouts of America).
בבחירות 2012 התמודד קרטרייט לבית הנבחרים של ארצות הברית במחוז הקונגרס ה-17 של פנסילבניה.
במהלך התמודדותו הראשונה לקונגרס, שלטה המפלגה הרפובליקנית בתהליך החלוקה מחדש של מחוזות הבחירה בפנסילבניה לאור תוצאות מפקד האוכלוסין של ארצות הברית ב-2010. תוצאות אלה שינו באורח מהותי את הרכבו הדמוגרפי של מחוז הקונגרס ה-17 אותו ייצג טים הולדן .
טרם החלוקה מחדש התבסס המחוז בהאריסברג, אבל לאחריה נדחק לצפון ולמזרח המדינה.
בעקבות זאת הפך המחוז לביתם של מעוזים דמוקרטיים רבים, מה שהקנה לקרטרייט דריסת רגל במחוז החדש.
בבחירות הכלליות ניצב קרטרייט בפני מנהיגת תנועת מסיבת התה בסקרנטון לורין קמינגס, מועמדת המפלגה הרפובליקנית.
הוא גבר עליה עם 61% מקולות הבוחרים, והושבע לתפקידו בראשית ינואר 2013 עם התכנסות הקונגרס ה-113 של ארצות הברית.
במהלך בחירות 2024 הפסיד את מושבו בבית הנבחרים למועמד הרפובליקני רוב ברזנהאן.
כהונתו תמה ב-3 בינואר 2025 עם התפזרות הקונגרס ה-118 של ארצות הברית.
מת'יו לוריה הוא שחקן ומוזיקאי אמריקאי.
לוריה נולד בווירג'יניה ועבר לאירלנד עם משפחתו כשהיה בן שבע.
יש לו שתי אחיות..המשפחה חזרה לארצות הברית כדי שלוריה יתחיל ללמוד בתיכון.
הוא קיבל את הכשרת המשחק הרשמית שלו מבית הספר לאמנויות של אוניברסיטת צפון קרולינה (אנ'), שם סיים תואר ראשון בדרמה.
לוריה עבר להתגורר בניו יורק.
לאחר המעבר הופיע לראשונה בטלוויזיה בתור וינטרופ בקומדיית המצבים "רוק 30" ששודרה בערוץ NBC.
זמן קצר לאחר מכן הוא לוהק לתפקיד חוזר ומשמעותי בקומדיית המצבים הרומנטית Lipstick Jungle בתור רוי מריט, שם שיחק לצד ברוק שילדס, אנדרו מקארתי ורוברט באקלי.
לוריה קיבל את תפקידו הראשי הראשון בדרמה עטורת פרסי האמי של NBC "אורות ליל שישי".
לאחר שלוהק לתפקיד בסדרה עבר להתגורר בפלוגרוויל, טקסס.
לוריה שיחק בסדרה עד לסיומה בשנת 2011. לאחר מכן, לוריה עבר שיקגו לאחר שלוהק לתפקיד קיילב אוורס בדרמת הפשע של פוקס The Chicago Code.
לוריה שיחק בתפקיד צ'רלי קרנגי בפיילוט לדרמת הטלוויזיה Gilded Lilys שיצרה והפיקה שונדה ריימס.
מ-2012 עד 2015, ללוריה היה תפקיד חוזר בתור ריאן יורק, מוותיקי מלחמת אפגניסטן, בעונות הרביעית, החמישית והשישית של הדרמה המשפחתית של "הורים במשרה מלאה" של רשת NBC.
הוא גם כיכב בתור ריאן ווילר בסדרת הדרמה ממלכה שהוקרנה לראשונה ברשת Audience בסתיו 2014.
בשנת 2019, הוא הופיע בשני סרטי מתח, לצד ג'ינה רודריגז ואיסמאל קרוז קורדובה בסרט "מיס באלה", בבימויה של קתרין הארדוויק, ובסרט "שאפט", בבימויו של טים סטורי.
ב-2021 החל להופיע בתפקיד ראשי בסדרה "CSI: לאס וגאס", סדרת ההמשך ל-CSI.
ב-26 באוגוסט 2006, הוא התחתן עם המוזיקאית מישל ארמסטרונג.
שנה סרטתפקיד הערות 2015Maקאובוי 2019מיס באלה בריאן רייךשאפט רב-סרן גארי קאטוורת'2022לזלי היקרה פורע חוק נאה2023החבורה של בריידיג'יימס
מת'יו ריצ'רד ראיין הוא כדורסלן אמריקאי המשחק בעמדת הסמול פורוורד בניו אורלינס פליקנס מליגת ה-NBA ובברמינגהאם סקוואדרון מליגת הפיתוח.
ראיין החל את קריירת כדורסל המכללות שלו באוניברסיטת נוטרדאם, שם שיחק שנתיים ועבר לאוניברסיטת ואנדרבילט.